| Medaljeoversikt |
| --- |
| Konkurrerte for Botswanas flagg Botswana |
| Friidrett: |
| Friidrett Afrikamesterskapet i friidrett |
| Gull | Marrakech 2014 |  4x400 m |
| Sølv | Nairobi 2010 |  4x400 m |
| Friidrett Juniorafrikamesterskapet i friidrett |
| Gull | Bambous 2009 |  400 m |
| Bronse | Bambous 2009 |  4x400 m |
| Bronse | Ouagadougou 2007 |  400 m |

**Pako Seribe** (født 7. april 1991 i Gaborone) er en botswansk friidrettsutøver som konkurrerer i sprintløp. Han ble afrikamester på 4x400 meter ved afrikamesterskapet i friidrett 2014, og han ble juniorafrikamester på 400 meter i 2009.

Idrettskarriere
---------------

Seribe deltok ved ungdoms-VM i friidrett 2007 i Ostrava, der han ble slått ut i semifinalene på 400 meter, med 9. beste tid. Samme år deltok han ved Juniorafrikamesterskapet i friidrett 2007 i Ouagadougou, der han fikk bronse på 400 meter.

Ved junior-VM i friidrett 2008 deltok han på det botswanske stafettlaget på 4 x 400 meter, men de ble slått ut i innledningsheatene med 13. beste tid. Han fikk to medaljer ved Juniorafrikamesterskapet i friidrett 2009 - individuelt vant han 400 meter, og på 4 x 400 meter kom Botswana på 3.-plass. 

I 2010 deltok han ved VM i friidrett innendørs 2010 i Qataar, men Botswana ble her diskvalifisert i innledningsheatet. De løp inn til 2.-plass og ny afrikarekord, men ble diskvalifisert etter løpet, for feil i en veksling. Ved Junior-VM i friidrett 2010 endte han på 8.-plass på 400 meter (sist i finalen), med tiden 48,07, og Botswana kom her på 7.-plass på 4 x 400 meter stafett. 

Seribe løp 400 meter på 46,97 i innledningsheatet ved VM i friidrett 2011, og gikk ikke videre til semifinalen. Ved Panafrikanske leker 2011 løp han på 46,69 i semifinalen, og nådde med det finalen. I finalen løp han på 46,88 og kom på 8.-plass. 

Botswanas stafettlag på 4 x 400 meter ved VM i friidrett innendørs 2012 satte ny botswansk rekord i innledningsheatet, med 3:13,21, men dette holdt ikke til en plass i finalen. Han deltok også ved Afrikamesterskapet i friidrett 2012, men greide bare 49,12 i innledningsheatet, og gikk såvidt til semifinalen med 25. beste tid i innledningsheatene. Han fullførte ikke semifinalen. Ved VM i friidrett 2013 deltok han også på 4 x 400 meter, men Botswana ble igjen slått ut i innledningsheatet. 

Han deltok ved Samveldelekene 2014 deltok han på 400 meter, men fikk 21. beste tid i semifinalene, og nådde ikke finalen. Senere på året deltok han ved Afrikamesterskapet i friidrett 2014, der han kom på 6.-plass på 400 meter, med 45,40 sekunder, og han deltok også på Botswanas stafettlag som vant 4 x 400 meter stafett, med tiden 3:01,89, som var ny nasjonal rekord på distansen. 

Ved Panafrikanske leker 2015 ble han slått ut i semifinalen på 200 meter, med 17. beste tid, og han deltok på Botswanas stafettlag som kom på 5.-plass på 4 x 100 meter.

Referanser
----------

1. ↑  IAAF - *5th IAAF World Youth Championships > 400 Metres - Boys*, besøkt 25. desember 2015.
2. ↑  World Junior Athletics History - *African Junior Championships 2007*, besøkt 25. desember 2015.
3. ↑  IAAF - *12th IAAF World Junior Championships > 4x400 Metres Relay - men*, besøkt 25. desember 2015.
4. ↑  Afrikan Athletics - *Botswana’s 4x400m relay disqualified, better Luck next time* (arkivert), besøkt 25. desember 2015.
5. ↑  CAA - *18èmes Championnats Seniors d'Afrique d'Athlétisme - Porto-Novo (BEN) Stade de Gaulle*, besøkt 25. desember 2015.
6. ↑  Glasgow 2014 - *Athletics at the 2014 Commonwealth Games*, besøkt 25. desember 2015.

Eksterne lenker
---------------

* (en) Pako Seribe – Commonwealth Games Federation Rediger på Wikidata

* (en) Pako Seribe – World Athletics Rediger på Wikidata

* (en) Pako Seribe – Track and Field Statistics Rediger på Wikidata
* (en) Profil hos All-Athletics Arkivert 26. desember 2015 hos Wayback Machine.
* (en) Profil hos Samveldelekene 2014 (arkivert)

|  |  |
| --- | --- |
| Oppslagsverk/autoritetsdata | Prabook
 |